CELEX: 32010D0377
Language: lt
Date: 1278460800000
Title: 2010/377/: 2010 m. liepos 7 d. Komisijos sprendimas, kuriuo Estija atleidžiama nuo tam tikrų įsipareigojimų taikyti Avena strigosa Schreb., Brassica nigra (L.) Koch ir Helianthus annuus L. rūšių augalams Tarybos direktyvų 66/402/EEB ir 2002/57/EB nuostatas (pranešta dokumentu Nr. C(2010) 4526)  (Tekstas svarbus EEE)

8.7.2010   
            
            
               LT
            
            
               Europos Sąjungos oficialusis leidinys
            
            
               L 173/73
            
         KOMISIJOS SPRENDIMAS
   2010 m. liepos 7 d.
   kuriuo Estija atleidžiama nuo tam tikrų įsipareigojimų taikyti Avena strigosa Schreb., Brassica nigra (L.) Koch ir Helianthus annuus L. rūšių augalams Tarybos direktyvų 66/402/EEB ir 2002/57/EB nuostatas
   (pranešta dokumentu Nr. C(2010) 4526)
   (Tekstas autentiškas tik estų kalba)
   (Tekstas svarbus EEE)
   (2010/377/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla (1), ypač į jos 23a straipsnį,
   atsižvelgdama į 2002 m. birželio 13 d. Tarybos direktyvą 2002/57/EB dėl prekybos aliejinių ir pluoštinių augalų sėkla (2), ypač į jos 28 straipsnį,
   atsižvelgdama į Estijos pateiktą prašymą,
   kadangi:
   
               (1)
            
            
               Direktyvose 66/402/EEB ir 2002/57/EB nustatytos tam tikros prekybos javų sėklomis ir aliejinių ir pluoštinių augalų sėklomis nuostatos. Šiose direktyvose taip pat nustatyta, kad laikantis tam tikrų sąlygų, valstybės narės gali būti visiškai arba iš dalies atleistos nuo įsipareigojimo tam tikrų rūšių augalams taikyti šių direktyvų nuostatas.
            
         
               (2)
            
            
               Estija pateikė prašymą atleisti nuo įsipareigojimų, susijusių su Avena strigosa Schreb., Brassica nigra (L.) Koch ir Helianthus annuus L. rūšių augalams.
            
         
               (3)
            
            
               Estijoje Avena strigosa Schreb, Brassica nigra (L.) Koch ir Helianthus annuus L. rūšies augalų sėklos paprastai nėra auginamos arba jomis nėra prekiaujama. Be to, šiai valstybei narei šios sėklos ekonominės reikšmės neturi.
            
         
               (4)
            
            
               Todėl tol, kol šios sąlygos galios, ši valstybė narė turėtų būti atleista nuo įsipareigojimo aptariamų rūšių augalams taikyti direktyvų 66/402/EEB ir 2002/57/EB nuostatas.
            
         
               (5)
            
            
               Šiame sprendime nustatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Estija atleidžiama nuo įsipareigojimo taikyti Avena strigosa Schreb. rūšies augalams Direktyvos 66/402/EEB nuostatas, išskyrus 14 straipsnio 1 dalį.
   2 straipsnis
   Estija atleidžiama nuo įsipareigojimo Brassica nigra (L.) Koch. ir Helianthus annuus L. rūšių augalams taikyti Direktyvos 2002/57/EB nuostatas, išskyrus 17 straipsnį.
   3 straipsnis
   Šis sprendimas skirtas Estijos Respublikai.
   
      Priimta Briuselyje 2010 m. liepos 7 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL 125, 1966 7 11, p. 2309/66.
   
      (2)  OL L 193, 2002 7 20, p. 74.